Kamu bisa jelasin ke aku soal IOS dalam bahasa sunda?

iOS (saenyana mah iPhone OS) nyaéta sistem operasi pakakas gerak anu dijieun tur dimekarkeun ku Apple Inc. sarta disumebarkeun sacara husus pikeun pakakas kasar Apple. iOS ieu mangrupa sistem operasi anu ngadukung lolobana pakakas telepon selulér perusahaan Apple éta sorangan, di antarana iPhone, iPad, jeung  iPod toél. iOS ogé kagolong minangka platform sistem operasi telepon selulér kadua pangbadagna sakuliah dunya, handapeun Android. Tablét iPad ogé kadua panglakuna sanggeus Android ti taun 2013, nalika pajualan tablet Android  ngaronjat nepi ka 127%.

Dina taun 2007, mekarna iPhone téh terus ngarojong kana pakakas Apple lianna, kayaning iPod toél (Séptémber 2007), iPad (Januari 2010), iPad Mini (Nopémber 2012) sarta generasi kadua Apple TV (Séptémber 2010). Dina bulan Januari 2015 App Store milik Apple geus ngawadahan leuwih ti 1.4 milyar Aplikasi iOS, nu mana 725,000 na mah leuwih dihususkeun pikeun iPad. Aplikasi-aplikasi éta téh mun diitung rekapanna, geus diundeur leuwih ti 100 milyar kali.

Versi nu anyar kénéh dirilis nyaéta iOS 9.2, geus dirilis tanggal 8 Désémber 2015. Dina versi ayeuna mah (iOS 9), bisa nerapkeun pakakas flash memori kurang leuwih 1.3 GB. Ieu bisa jalan dona iPhone 4S jeung nu panganyarna, iPad 2 jeung nu panganyarna, iPad Pro, sakabéh modél-modél iPad Mini, sarta iPod toél generasi kalima jeung nu panganyarna.